Június 15-én a 2009-es konföderációs kupa keretében játszottak az amerikaiakkal, a 71. percben De Rossi távoli lövéssel szerezte meg a vezetést. Ezzel a góllal Olaszország 2–1-re vezetett, miután Landon Donovan első félidei találatát Giuseppe Rossi egyenlítette ki. Végül 3–1-re nyertek, miután Andrea Pirlo előkészítette az amerikai születésű csatár második gólját. A következő két meccset elvesztették Egyiptom és Brazília ellen, végül hármas holtverseny után estek ki, rajtuk kívül az USA és Egyiptom is 3 ponttal állt.